Author: Babinszki Edit
Company: Home

Az ELTE TTK HÖK PR-keretének költségvetése
Vitaanyag a 2003. szeptember 23-i választmány ülésére

A 2003-as évben a HÖK 200.000 Ft-os PR-keretet különített el költségvetésében. Ennek felhasználását az alábbiak szerint javaslom:

Reklámtollak | 63.000 Ft
Logóterv | 15.000 Ft
Hallgatói Iroda | 40.000 Ft
Belső PR | 30.000 Ft
PR-termékek beszerzése | 52.000 Ft
Összesen | 200.000 Ft

Az egyes tételekről röviden
Reklámtollak: a választmány döntése alapján 500 db TTK HÖK feliratos tollat készítünk reklám céllal az októberi Nyílt Napra, illetve a novemberi Educatiora. Ezek beszerzése (109 Ft/db), illetve feliratozása (7 Ft/db + kb. 5000 Ft beállási költség) már elkezdődött.
Logóterv: a PR-termékeinkre kerülő logó megtervezéséről már több (nem profi) emberrel beszéltem. Ha valamelyikük elkészít egy, a választmány által elfogadott logótervet, akkor tiszteletdíjként kapna 15.000 Ft-ot. Ezt egy profi grafikai cég több tízezerért vállalná. Ha végül „házon belül” oldjuk meg, akkor az innen felszabaduló 15.000 Ft-ot a PR-termékek beszerzésébe csoportosíthatjuk át.
Hallgatói Iroda: Lőrincz Andreával sikeresen rendet raktunk a HALI-ban, amely ennek hatására kissé kiürült, s most szeretnénk berendezni. Vennénk egy kisasztalt az olvasó- és beszélgető sarokba, néhány virágot, posztert a falakra (a Darts helyére egy nagyobbat), üzenőtáblákat…
Belső PR: a pályázatomban említett képviselőket célzó PR-termékek.
PR-termékek beszerzése: ez „forgótőkeként” működne. Pólókat, bögréket… vennénk, feliratoznánk, melyeket később a Hallgatói Bolttal közösen árulnánk. Tehát ez egy, az árusítás megkezdése után visszatérülő befektetés.

Nagymaros, 2003. szeptember 22.

Babinszki Edit
PR-biztos
ELTE TTK HÖK